Valan-javaboarim-pirenena Namoroka

Ny Valan-javaboarim-pirenena Namoroka na fantatra koa amin' ny hoe Valan-javaboarin' ny Tsingin' i Namoroka, dia valan-javaboary malagasy ao amin' ny tapany avaratra-andrefan' i Madagasikara, ao amin' ny Distrikan' i Soalala, Faritra Boeny, Faritanin' i Mahajanga. Manana velaran-tany mirefy 220,71 km2 ity valan-javaboary ity.

 Tantara 
Ny taona 1927The Tsingy de Namoroka National Park Sitesheet . World Database on Protected Areas. no niorina ny Valan-javaboarim-pirenen' i Namoroka ary nanjary lasa tahirin-javaboary manokana (réserve spéciale) izy nanomboka tamin' ny taona 1966.

 Jeôgrafia 
Sahabo ho 50 km atsimon' i Soalala, any amin' ny ilany avaratra-andrefan' i Madagasikara, no ahitana ny Valan-javaboarim-pirenen' i Namoroka. Maharitra fito volana ny vanim-potoana main-tany any, ary dimy volana kosa ny vanim-potoana fahavaratra. Ny refin-drotsak' orana dia eo amin' ny 115 sm isan-taona, ary ny maripana kosa dia manodidina ny 25 °C. Ny tsingy, ny zohy, ny lohasaha tery ary ny dobo voajanahary no tena mampalaza an' io valan-javaboary io.

 Karazam-biby 
Toy ny ankamaroan' ny valan-javaboary eto Madagasikara, ny Valan-javaboarim-pirenena Namoroka dia fantatra amin' ny fisian' ny karazan-javamananaina sy ny habetsahan' izany ao aminy. Amin' ny karazam-borona 81 misy ao dia 31 no tsy fahita firy afa-tsy eto Madagasikara ary karazana hafa 23 no tsy fahita firy afa-tsy eto Madagasikara sy any amin' ny nosy manodidina azy.

Toerana ahitana karazana biby mandady na mikisaka telopolo, karazana sahona dimy, karazana biby mampinono enina ambin' ny folo ary karazana amboanala valo ihany koa ny Valan-javaboarim-pirenena Namoroka. I Namoroka manokana dia fonenan' ireto karazana amboanala ireto:

 Propithecus deckenii
 Eulemur rufus
 Hapalemur griseus
 Phaner furcifer
 Microcebus murinus
 Lepilemur edwardsi
 Cheirogaleus minusculus
 Haihay

 Fanamarihana hafa 
Namoroka no anarana nosafidian' i Mozilla Firefox ho an' ny tao faha 3.6. an' io rindrankajy io"Firefox 3.6 Namoroka". Mozilla. April 3rd, 2009. Retrieved on 2009-04-04..

 Jereo koa 
Valan-javaboary

 Valan-javaboarim-pirenena Andasibe-Mantadia • Valan-javaboarim-pirenena Andohahela • Valan-javaboarim-pirenena Andringitra • Valan-javaboarim-pirenena Ankarafantsika • Valan-javaboarim-pirenen' ny Helodranon' i Baly • Valan-javaboarim-pirenena Isalo • Valan-javaboarim-pirenena Kirindy Mitea • Valan-javaboarim-pirenena Mananara-Avaratra • Valan-javaboarim-pirenena Marojejy • Valan-javaboarim-pirenena Masoala • Valan-javaboarim-pirenena Midongy Atsimo • Valan-javaboarim-pirenen' ny Tendrombohitra Ambre • Valan-javaboarim-pirenena Namoroka • Valan-javaboarim-pirenena Nosy Ve-Androka • Valan-javaboarim-pirenena Ranomafana • Valan-javaboarim-pirenena Tsimanampetsotsa • Valan-javaboarim-pirenena Zahamena • Valan-javaboarim-pirenena Zombitse-Vohibasia

 Rohy 

 Rohy ivelany 
 World Database on Protected Areas entry 
 Wild Madagascar's entry on Namoroka

Sokajy:Faritanin'i Mahajanga
Sokajy:Distrikan'i Soalala
sokajy:Valan-javaboahary ao Madagasikara
Sokajy:Faritra Boeny